

Marianne Hedenstad og Rita Lie

18.08.2023

Revidert: 02.02.2021

18.08.2023

***Jeg gleder meg til i morgen***

***SAMSPILL – RELASJONER – TRYGGHET***

En handlingsplan for trivsel i barnehagen og forebygging av mobbing og krenkende adferd.

Jeg gleder meg til i morgen

**SAMSPILL – RELASJONER – TRYGGHET**

**Forord**

**Samspill – relasjoner – trygghet** er grunnpilarer i våre møter med barn og foresatte i barnehagen. Trivsel er avgjørende for barns læring og utvikling. Det å bli sett, lyttet til, møtt med tydelig og varm grensesetting – det er så viktig for våre barn! Det er viktig at vi er oppmerksomme på det enorme ansvaret vi har som voksne i møte med barn i barnehagen og deres foresatte. De er vår fremtid! De erfaringer barn gjør seg i barnehagen er med på å prege dem og deres forventninger til jevnaldrende, til seg selv - til senere skole, yrkes- og samfunnsliv. Grunnlaget legges i barnehagen. Dette ansvaret tar vi!

**Innhold side 1**

**Forord side 1**

INNLEDNING side 3

Lovgrunnlag side 3

Barnehagens oppgaver og mandat side 3

**Del 1 MÅL OG KJENNETEGN PÅ BARN SOM TRIVES side 3**

Mål side 3

Kjennetegn side 4

**Del 2 DEFINISJONER side 4**

Krenkende atferd side 4

Mobbing side 4

Voksne som mobber side 5

Sosial kompetanse side 5

Gruppedynamikk side 5

Tilstedeværende og tydelige voksen side 5

**Del 3 OMFANG side 6**

Undersøkelse av UDIR side 6

**Del 4 KONSEKVENSER AV MOBBING side 6**

**Del 5 FOREBYGGENDE ARBEID side 7**

Barna i våre barnehager skal oppleve side 7

Forebyggende arbeid i barnehagen side 7

Språkets magi side 7

Sosial kompetanse, Kari Lamer - inndeling side 8

Gruppedynamikk side 8

Vennskap og lek side 8

Relasjoner side 9

Voksenrollen og kommunikasjon side 9

Veiledning og kompetanseheving for en felles pedagogisk plattform side 9

Observasjoner side 9

Pedagogisk verktøy side 9

Forebyggende arbeid i hjemmet side 11

Foresatte kan drive forebyggende arbeid ved å side 12

Tiltak i hjemmet side 10

**Del 6 SAMARBEID MELLOM HJEM OG BARNEHAGE side 11**

**Del 7 RUTINER side 14**

Forebygging side 15

Avdekking side 16

Tiltak side 16

Organisering side 18

Aktivitetsplan jfr. kap. 8 barnehageloven side 19

LITTERATURLISTE OG KILDER side 20

LITTERATURLISTE FOR BARN side 20

**INNLEDNING**

*«Blir man ikke sett er man ingenting*,» synger CC Cowboys (Grønneberg, 2011). I møte med andre blir vi bekreftet som et menneske som blir elsket, som er godt nok og verdsatt ut fra de forutsetningene vi har. I ord, blikk, hender, kropp og ulike erfaringer dannes både selvbilde og andre-forståelsen. Hos små barn legges de første og viktigste erfaringene som grunnlaget for psykisk helse og livskvalitet. Gjennom gode erfaringer etableres åpenhet, tillit og trygghet i møte med nye erfaringer og mennesker. I møte med negative og krenkende erfaringer blir vi lukkede, mistenksomme og utrygge i møte med andre mennesker.

Barnehagen har et viktig ansvar for at barn skal trives i barnehagen og for å forebygge mobbing.

Psykisk helse og forebyggende arbeid er i fokus i barnehage og skole. Forskning peker på at mobbing og krenkende adferd finnes i barnehagen. Hvert enkelt tilfelle av krenkende adferd og mistrivsel er ett for mye.

Forskning viser at barn i aldersgruppen 3-8 år er mest mottakelig for læring. Barnehagene har god voksentetthet (selv om den ikke er god nok), og må ha fokus på sosial kompetanse, vennskap og lek, relasjoner og voksenrollen. Til sammen gjør dette barnehagen til en ypperlig arena for å forebygge.

**Lovgrunnlag**

**FNs barnekonvensjon** omhandler blant annet barnets rett til utvikling, medvirkning, ikke-diskriminering, omsorg, beskyttelse og selvrealisering.

**Barnehageloven §1** sier at *barnehagen skal i samarbeid og forståelse med hjemmet ivareta barns behov for omsorg og lek og fremme læring og danning som grunnlag for allsidig utvikling.*

**Kapittel VIII i barnehageloven – «Psykososialt barnehagemiljø»** er tydelig på nulltoleranse, vi skal jobbe forebyggende. Vi har plikt til å sikre at barnehagebarna opplever trygghet.

Barnehagepersonalet har en aktivitetsplikt ved mistanke om eller kjennskap til at et barn ikke har et trygt og godt barnehagemiljø *(se mer under del 7 -rutiner)*

**Forskrift om miljørettet helsevern** i barnehager og skoler mv. har som formål å bidra til at miljøet i barnehagen fremmer helse, trivsel og gode sosiale og miljømessige forhold samt forebygger sykdom og skade.

**Barnehagens oppgaver og mandat**

I Rammeplan for barnehagen *del 1 Barnehagens verdigrunnlag (2017)* er det eget avsnitt som heter Livsmestring:

*Barnas fysiske og psykiske helse skal fremmes i barnehagen. Barnehagen skal bidra til trivsel, livslede, mestring og følelse av egenverd og forebygge krenkelser og mobbing. Om et barn opplever krenkelser eller mobbing, må barnehagen håndtere, stoppe og følge opp dette.*

**Del 1 MÅL OG KJENNETEGN PÅ BARN SOM TRIVES**

**Mål:**

Barn får erfaring med og utvikler seg i forhold til læring og danning i leken gjennom

* Samspill - Barnet leker
* Relasjoner - Barnet har venner
* Trygghet - Barnet viser alle følelser

**Kjennetegn:**

* Alle barn har noen å leke med
* Barn kan regulere egen atferd
* Barn kan hevde seg selv på en god måte
* Barn kan utsette eget behov
* Barn kan sette ord på følelser og tolke andres følelser
* Barn kan vise omsorg og empati
* Barn kan forhandle i lek

**Del 2 DEFINISJONER**

**Krenkende atferd:** Krenkende atferd er en fellesbetegnelse på alle former for atferd som uoverlagt eller tilsiktet rammer andre mennesker fysisk eller psykisk. Krenkende atferd kan skje som enkelthandling eller gjentatt. Krenkende atferd er handling som utføres uten respekt for andres integritet.

**Mobbing:** Mobbing defineres noe forskjellig ut fra hvilke perspektiver som legges til grunn. Definisjoner har hatt fokus på at barn under skolepliktig alder ikke kan utføre mobbing.

I forskningsprosjektet *Hele barnet, hele løpet, mobbing i barnehagen*(Lund, I. (red), Helgeland, A., Kovac, V.B, Nome, D., Cameron, D.L., 2015) ble det utarbeidet en definisjon rettet mot barnehagekonteksten med vekt på små barns behov for avhengighet av tilhørighet i fellesskapet.

*«Mobbing av barn i barnehagen er handlinger fra voksne og/eller andre barn som krenker barnets opplevelse av å høre til og være en betydningsfull person for fellesskapet.»*

Mobbing er når det er ubalanse i et maktforhold og et barn gjentatte ganger blir fysisk eller psykisk plaget, eller utestengt fra lek og samvær, og selv opplever det som trist, vanskelig, ubehagelig, vondt. (Fra: Handlingsplanen mot mobbing i Mandal, 2013). Makt er ikke stygt eller unaturlig i seg selv, men veiledning kan være nødvendig for å bruke makt på en positiv måte (Fra: Helgesen, 2014).

Vi kan skille mellom direkte mobbing og indirekte mobbing: *Direkte mobbing* - når angrepet er åpent, som for eksempel slag, spark eller verbalt med skjellsord, krenkende og hånlige kommentarer eller trusler. Det er lettere å legge merke til den direkte mobbingen i barnehagen. Når barn dytter hverandre, roper stygge ord eller blir ledd av, kan det høres og sees dersom voksne er til stede. Selv om denne formen for mobbing er mer synlig, er barna som blir utsatt for disse handlingene totalt avhengig av voksnes våkne blikk og handlekraft, tilstedeværende voksne.

*Indirekte mobbing* - sosial mobbing gjennom for eksempel utestenging, ryktespredning, bli frosset ut, stå utenfor venneflokken, bli baksnakket eller ekskludering av lek. Den indirekte mobbingen skjer mer lavmælt. Det er alt fra en liten kommentar: «du får ikke være med», til å løpe bort når barnet kommer. Og da snakker vi ikke om den ene gangen. Vi snakker om de barna som gjentatte ganger opplever negative hendelser som avvisning og utestengelse fra lek.

*«Ekskludering fra lek hvor barnet gjentatte ganger bevisst blir holdt utenfor, er den mest vanlige formen for mobbing i barnehagen».*

**Voksne som mobber**: Hvis vi tar utgangspunkt i Olweus`(1993) definisjon og anvender begrepene, negative hendelser, gjentatt over tid og legger til ujevnt maktforhold og Lund (2015) sin vektlegging av betydningsfull deltaker i felleskapet, ser vi at ansatte i barnehagen, så vel som i skole, kan utsette barn for mobbing. Dette ved at de negativt definerer barn gjennom handlinger gir barna en opplevelse av manglende trygghet og tilhørighet i fellesskapet. Annen forskning viser også at voksnes holdninger til den/de som blir utsatt for mobbing kan være medvirkende årsak til at noen barn lettere utsettes for mobbing fra voksne. En annen form for mobbing fra voksne er å overse. Det kan være å ikke se barna som sitter helt stille, og ikke krever oppmerksomhet, men som trenger litt ekstra hjelp fra de voksne til å komme inn i lek og å få til leken med de andre. Olweus definerer disse barna som ekstra sårbare for å bli utsatt for både indirekte og direkte mobbing. Både fordi de blir «borte» i en hektisk hverdag, og fordi de ikke sier fra når de opplever vanskelige ting. Helgelands (2015) forskning bekrefter de stille og tilbaketrukne barnas sårbare posisjon for utestengelse fra lek og fra de voksnes støtte (Lund, I. & Helgeland, A., 2015).

**Sosial kompetanse:** De kunnskaper, ferdigheter, holdninger og den motivasjon mennesket trenger for å mestre de miljøene de oppholder seg i.

**Relasjon:** De voksne har ansvaret for kvaliteten på relasjonen mellom barn og voksne. Det innebærer at de må være tydelige ledere, samtidig vise respekt, være lyttende og empatisk overfor barna. Barn behøver voksne som ser dem og som er i stand til å regulere og veilede på en klok måte. Barns trivsel - voksnes ansvar

**Gruppedynamikk:** Samspill på kryss og tvers mellom personer i ei gruppe, samt forhold og krefter som påvirker prosessene i gruppa.

**Tilstedeværende og trygg voksen:** - en balanse mellom varme og grensesetting - gi trygghet og gode rammer - være en forutsigbar voksen.

**Anerkjennende voksen:** er ikke noe du *har*, men noe du *er*. Å være anerkjennende innebærer å møte andre som likeverdig subjekt.

****

*«Anerkjennelse er en væremåte eller holdning, og ikke en kommunikasjonsteknikk. Å forholde seg anerkjennende innebærer å kunne ta i bruk hele seg – både følelser og intellekt. Det er ikke snakk om ytre håndgrep eller teknikker, men noe som må komme innenfra.»*

**Del 3 OMFANG**

Undersøkelse av UDIR

«Ett til to barn i hver barnehage utsettes for mobbing, uten at de voksne griper inn», hevder førsteamanuensis Ingrid Lund.

Hele barnet, hele løpet. Mobbing i barnehagen.». Et team på fem forskere undersøker ulike innfallsvinkler i forhold til mobbing i barnehagen — gjennom spørreundersøkelser til ansatte og foreldre, intervjuer av barn, både individuelt og i grupper og gjennom observasjoner i barnehager.

Prosjektet er et samarbeid mellom Foreldreutvalget for grunnskolen, Foreldreutvalget for barnehagen, Sørlandet sykehus og Universitetet i Agder.

De første resultatene er klare, og de viser at flere barn holdes utenfor leken og sliter med å skaffe seg venner i barnehagen.

* 67 prosent av de ansatte sier at mobbing foregår i deres barnehage
* 49 prosent av foreldrene sier at mobbing foregår.
* 34 prosent av foreldrene sier at deres barn har vært involvert i mobbing.

«Når vi legger til grunn at mobbing defineres av gjentatte negative hendelser over tid, og med et ujevnt maktforhold, så er det et utrolig høyt tall når 67 prosent av de ansatte sier det foregår mobbing i deres barnehage» (Lund.I).

**Del 4 KONSEKVENSER AV MOBBING**

***Krenkede barn blir syke voksne!***

«Det er en alvorlig påkjenning å bli mobbet. Undersøkelser viser at de som blir eller har blitt mobbet gjennomgående har dårligere helse enn andre. Plagene er både fysiske og psykiske og kan oppstå selv lenge etter at mobbingen har opphørt.

Eksempler på det kan være Søvn- eller konsentrasjonsproblemer, depresjoner, irritabilitet og angst, stiv nakke, vonde skuldre, mageproblemer, hjerteklapp og hodeverk» (Arbeidstilsynet)

Inger Lund, forsker på mobbing, skriver i sin forskning at «Det er svært alvorlig når barn holdes utenfor. Leken er hele grunnlaget for den sosiale og emosjonelle utviklingen til barnet» (ibid) Hun har også forsket på drop-out i videregående skole hvor hun har intervjuet ungdommer om hvordan de selv har opplevd egen skolegang.

En av hovedårsakene for frafallet ungdommene selv oppga, var mobbing. For en del elever startet mobbingen allerede i barnehagen, men de opplevde at ingen tok fatt i dette, hverken i barnehagen eller på et senere tidspunkt i skolen.

Under denne forskningen oppga elevene helt klare oppfatninger av at mobbingen startet i barnehagen. De kunne huske hvem det var som mobbet, knyttet til både ansatte og barn, og de husket helt konkret når og hvor mobbingen skjedde, skriver Ingrid Lund i sin rapport.

Anna Luise Kirkengen har skrevet tallrike artikler og flere bøker om sammenhengene mellom krenkelser og sykdom. Hennes seneste norske bok har tittelen *"Hvordan krenkede barn blir syke voksne".* Hennes kunnskapsfelt handler om hvordan krenkelseserfaring i barndommen henger sammen med senere sykelighet. Dermed viser både forskning og undersøkelser at konsekvensene av mobbing er såpass store, og fører negativ innvirkning på fysisk og psykisk helse, og er et folkehelseproblem.

**Del 5 FOREBYGGENDE ARBEID**

Barnehagen skal arbeide med å skape et godt og trygt miljø for barna. Undersøkelser viser at 1,3 % ansatt i barnehage mener at «barn fortjener å bli mobbet» og 7,5 % mener «barna har selv skyld for at de utsettes for mobbing» ( I. Lund & A. Helgeland.2016. Mobbing i barnehagen). Det er derfor helt tydelig at det er holdningsarbeid blant de ansatte barnehager må ha et høyt fokus på. I vår barnehage er dette en viktig del av det forebyggende arbeidet. Ingen som arbeider med barn skal ha slike holdninger. Anerkjennende voksne i barnehagen skal arbeide for at krenking, utestengelse og mobbing ikke skal forekomme, ved å fremme gode relasjoner, samspill og trygghet. Det finnes ingen garanti for at positive relasjoner utvikles «bare barn er sammen». Det sosiale miljøet skal være preget av samspill, relasjoner og trygghet. De voksne skal være aktive i å inkludere barna i et fellesskap, legge til rette for vennskap og lek med andre barn. Dette styrker barnas sosiale utvikling. Sosial kompetanse er en ressurs mot krenkende atferd og mobbing.

*«Hver dag reagerer barn på en rekke sosiale krav, og de anvender ulike*

*handlingsmønstre for å mestre ulike situasjoner. Mislykkes barn i møtet med*

*sosiale krav, kan det føre til avvisning og tap av status og gi grunnlag for mobbing»*

(Mobbing i barnehagen, Barne- og familiedepartementet)

**Barna i vår barnehage skal oppleve:**

* Et personale som er bevisste på sitt ansvar for relasjonen med barna
* Et personale som er bevisst på sitt ansvar for å bygge gode relasjoner med barn og barn imellom.
* Et personale som er bevist på egne holdninger.
* Et personale som har mot, og sier fra når voksne mobber og/eller krenker.
* Et miljø der alle blir møtt med varme, anerkjennelse og oppmuntring, slik at en opplever seg selv som verdifull.
* Et miljø der alle respekterer hverandre for den man er.
* Et miljø hvor de lærer å knytte og opprettholde vennskap og relasjoner, slik at de har venner og noen å leke med.
* Et miljø som styrker selvfølelse – og som gjør barna godt rustet til å møte verden utenfor.
* Et personale som er bevisste på sitt ansvar om å forebygge og sette inn tiltak mot mobbing.
* Et miljø med glede og trygghet.

**Språkets magi**

Å utvikle språket er noe av det viktigste som skjer i et barns liv. Gjennom språket lærer vi å forstå oss selv og omgivelsene rundt oss, og det hjelper oss til å reflektere og organisere tankene våre. Det gir oss en identitet, et fellesskap med andre mennesker og tilhørighet i det samfunnet vi lever i. Et betydelig antall barn og unge kan ikke delta i det sosiale og næringsmessige fellesskapet i barnehagen på samme måte som sine jevnaldrende, fordi de strever med grunnleggende språklige ferdigheter. Derfor har vår barnehage *Språkets magi* som overordnet tema, samt som en viktig grunnstein i alt vårt arbeid. «Å støtte barns utvikling av språk er en av barnehagens kjerneoppgaver. Regjeringen har derfor vært opptatt av at alle barn i barnehagen skal oppleve et rikt språkmiljø som gir god støtte i utviklingen av språk og kommunikasjonsevne i vid forstand» (St.meld.24) «En forsinket språkutvikling vil ikke bare være et språklig problem. Den kan påvirke barns utvikling sosialt, emosjonelt og intellektuelt. Det kan også øke risikoen for senere lese- og skrivevansker, og psykososiale vansker» (Bredtvet kompetansesenter).

**ASK**

ASK står for **alternativ og supplerende kommunikasjon.**

Barn, unge og voksne som helt eller delvis mangler tale**,** vil ha behov for alternative kommunikasjonsformer for å gjøre seg forstått. Noen vil ha behov for kommunikasjonsformer som erstatter talen fullstendig. Dette kalles «**alternativ kommunikasjon».**

Andre trenger kommunikasjonsformer som støtter utydelig, forsinket eller svak tale. Dette kalles «**supplerende kommunikasjon».**

 ASK er alt som hjelper en person til å kommunisere effektivt når tradisjonelle måter å kommunisere på ikke er tilstrekkelige. Dette kan for eksempel være ved bruk av håndtegn, fotografi, grafiske symboler og fysiske gjenstander.

For mange kan det være hensiktsmessig å nyttiggjøre seg et kommunikasjonsmiddel for å forstå og bli forstått. Eksempler på dette kan være kommunikasjonsbøker, tematavler, enkle talebokser eller talemaskiner.

(Udir).

**Hva sier Rammeplan for barnehagen?**

Rammeplan for barnehagens innhold og oppgaver er en forskrift til barnehageloven, og gir retningslinjer for barnehagens verdigrunnlag, innhold og oppgaver.

«Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid» (Rammeplan for barnehagen, 2017:7) Hvert enkelt barn skal møtes med anerkjennelse og det skal få oppleve omsorg, trygghet og tilhørighet. Barnehagen skal sikre at alle barn får mulighet til å ta del i og medvirke i et fellesskap. Dette er alle viktige verdier som skal gjennomsyre barnehagens pedagogiske arbeid. For at barna skal oppleve trygghet, trives og utvikle seg på en god måte er det grunnleggende at de blir sett, hørt og forstått. For å kunne uttrykke seg trenger barna et redskap, i de fleste tilfeller, et verbal språk. Ikke alle barn kan bruke eller forstår et verbalspråk. Dette gjelder småbarn, barn med språkvansker og barn med spesielle behov. De trenger f.eks bilde- eller tegnstøtte til språket. Slik vil ASK kunne være et viktig ledd i arbeidet med Rammeplanens krav om en helhetlig språkutvikling.

Rammeplan for barnehagen (2017: 23) er tydelig på at en av barnehagens oppgaver er å fremme kommunikasjon og språk.

*«Barnehagen skal være bevisst på at kommunikasjon og språk påvirker og påvirkes av alle sider ved barns utvikling. Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk, herunder tegnspråk. Alle barn skal få god språkstimulering gjennom barnehagehverdagen, og alle barn skal få delta i aktiviteter som fremmer kommunikasjon og en helhetlig språkutvikling.»*

Vi ser derfor viktigheten av å skape en felles forståelse og en forankring av prosjektet i alle barnehager i Fet kommune.

**Sosial kompetanse:**

Sosial kompetanse er vesentlig for å motvirke utvikling av problematferd som mobbing. Barn lærer gjennom alt de opplever og erfarer. Samspill med andre mennesker – barn og voksne – er av avgjørende betydning for barnets utvikling. Å forholde seg til andre er kanskje det mest vesentlige barnet lærer i barndommen. For å kunne utvikle sosial kompetanse trenger barn hjelp av kompetente voksne.

Sentrale elementer i sosial kompetanse er selvhevdelse, selvkontroll, empati og rolletaking, lek, glede og humor.

Det sosialt kompetente barnet har tre suksessfaktorer:

* lite aggresjon
* balanserer egosentrisk atferd
* tilpasser seg de andre, fremmer sine behov, men hører også på andre

**Gruppedynamikk:**

Gruppedynamikken påvirker personlig atferd, holdninger og meninger. Det er viktig at de voksne er oppmerksomme på det sosiale samspillet mellom barna i barnehagen slik at de får med seg det som skjer og kan påvirke i positiv retning. Barn har et naturlig og nødvendig behov for å prøve ut sine posisjoner i forhold til hverandre og undersøke hvordan man kan være sammen. Det kan oppstå usikkerhet om posisjonene blant barna. Usikkerheten gjør at barn kan avvises fra leken. Hensikten er ikke å gjøre andre vondt, men å sikre sin egen tilhørighet i gruppen. Hvordan barn forholder seg til hverandre er et resultat av sosiale prosesser. Prosessene kan være positive eller negative. Når det oppstår konflikter i leken kan lekens orden stå på spill. Her kommer den tydelige og varme voksne inn og samtaler med barnet, og kommer fram til gode løsninger. Barnet trenger hjelp til å løse opp i fastlåste eller stivnede posisjoner.

**Vennskap og lek:** Voksne må legge til rette for vennskap og lek gjennom varierte lærings- og lekemiljø. Leken kan være en måte å skape vennskap på. Leken har mange uttrykksformer og kan føre til forståelse og vennskap på tvers av alder og språklig og kulturell ulikhet. I et leke fellesskap legges grunnlag for barns vennskap med hverandre. Å få delta i lek og få venner er grunnlaget for barns trivsel og meningsskaping i barnehagen. I samhandling med hverandre legges grunnlaget for læring og sosial kompetanse. På den andre siden kan makt og utestenging i leken hindre vennskap og gode relasjoner.

**Relasjoner:** Barnehagen skal legge til rette for å skape gode relasjoner til både barn og foresatte. Ved å arbeide aktivt for å skape gode relasjoner viser voksne at de bryr seg om barna, er til stede, oppmuntrer og respekterer barna. Det er alltid de voksne som har ansvaret for relasjonen til et barn, og barna imellom.

**Voksenrollen og kommunikasjon:**

En varm og grensesettende voksen er nødvendig i et forebyggende arbeid mot mobbing. I barnehagemiljøer med passive voksne, der de voksne ikke handler når barn erter, utestenger eller er ufine med hverandre, kan det lett oppstå mobbing. Ingen kan hindre uønsket enkeltepisoder, men varme og grensesettende voksne vet hvordan episodene skal håndteres på en god måte og forhindre at det utvikler seg til mobbing. Barn klarer ikke selv å komme ut av en negativ samspillsirkel. Voksne må hjelpe barna til å komme ut av en ond sirkel ved å forsterke positiv atferd. Barn kan ikke oppdra seg selv. Sosial kompetanse læres gjennom gode rollemodeller. I vår barnehage har vi anerkjennende voksne som gjør alt de kan for å ta barns opplevelser, tanker og følelser på alvor gjennom å lytte, forstå, akseptere tolerere og bekrefte. Målet er at voksne skal «tune» seg inn på barnas verden, både ved spørsmålene som stilles og ved at en følelsesmessig og andre ikke-verbale tegn. Vi bruker også begrepet *speiling* av budskapet. Ikke bare ordene som er sagt blir gitt tilbake, men også følelsen som blir formidlet matcher det som barnet uttrykker.

**Veiledning og kompetanseheving for en felles pedagogisk plattform:**

En god barnehage krever kompetente ledere og faglig reflekterte voksne. De ansattes kompetanse er den viktigste enkeltfaktoren for at barn skal trives og utvikle seg i barnehagen. Kompetente voksne i barnehagen vil se, anerkjenne og følge opp barna i deres utvikling. Å investere i de voksnes kompetanse er derfor å investere i barna. I en kompetent personalgruppe gjennomføres kollegaveiledning og kollektive prosesser for å få en felles pedagogisk plattform. Det tilrettelegges for kompetanseheving gjennom nettverk, kurs, foredrag og utdanning. Forskning viser at for å få effekt av kompetanseheving bør det skje over tid og kollektivt.

**Observasjoner:**

Voksne må aktivt bruke observasjoner for å finne ut hvordan barn er mot hverandre, hvordan de trives og utvikles. Mobbing kan være vanskelig å avdekke, og barnehagen må være observant når det oppstår uheldige samspillsmønstre og maktmønstre mellom barna. Både usystematiske og systematiske observasjoner kan være til hjelp i det forbyggende arbeidet mot mobbing.

**I Nerdrumshagen barnehage har vi som mål at alle ansatte:**

* Hver dag benytter bildestøtte i sin kommunikasjon med barn -sett ut fra barnets behov.
* Hver dag presenterer «dagens tegn» under dagtavle – og tilstreber seg å lære tegnene sammen med barna
* Benytter tegn i kommunikasjon med barn, i sanger og ved høytlesning. Dette vil variere fra person til person ut fra hvor mange tegn de behersker.

**Pedagogisk verktøy:**

**I vår barnehage kjenner vi til følgende verktøy:**

* «Du og jeg og vi to» Kari Lamer -program for utvikling av sosial kompetanse
* EQ-dockan
* Grønne tanker – glade barn -psykologisk førstehjelp
* Mindfullness - nærværende oppmerksomhet
* Filosofiske samtaler med barn
* Rolltalk designer print -utgangspunkt for arbeid med ASK

***«Like viktig som å sørge for å stoppe mobbing når det har oppstått,***

***blir det å bygge opp sosial kompetanse for å være føre var» (BFD; 2004).***

**Forebyggende arbeid i hjemmet**

Det er viktig at foresatte er engasjert i arbeidet med trivsel og trygghet i barnehagen, samt det å bygge opp et inkluderende fellesskap. Barnehagen informerer og ansvarliggjør foresatte i forhold til deres ansvar. Dette skal gjøres på foreldremøte, i foreldresamtaler og gjennom jevnlig dialog.

**Foresatte kan drive forebyggende arbeid ved å:**

* Være engasjerte i egne og andres barn
* Hilse og prate med barn og foresatte du møter i barnehagen
* Støtte opp under barns vennskap ved å vise at du liker barnets venner, prater med dem og inviterer dem med på aktiviteter.
* Få fokuset bort fra «bestevennen» -det er viktig at barna har gode relasjoner til mange.
* Trene barnet i å snakke om følelser og om hvordan det oppleves å bli holdt utenfor og forskjellsbehandlet. Oppmuntre barna til å dele og være raus.
* Være gode rollemodeller, som snakker fordelaktig og positivt om andre barn og deres foreldre i barnas nærvær.
* Gripe inn når barnet viser uønsket atferd rettet mot andre barn, og på den måten vise at dette ikke er godtatt.
* Være gode modeller i konfliktløsning og hjelpe barna til å finne gode måter å løse konflikter på.
* Være bevisst på hva som legges ut i sosiale medier. Dette er ikke stedet å ta opp vanskelige ting.
* Foresatte og barnehagen samarbeider om felles regler for invitasjon til bursdagsselskaper, slik at ingen barn holdes utenfor -og prioriter at barnet ditt får gå nå det blir invitert.
* Være bevisste på å omtale barnehagen positivt og ta opp eventuelle negative episoder direkte med personalet.
* Ta godt imot nye barn -snakk om de nye barna hjemme

**Tiltak i hjemmet:**

* Ta signaler på alvor hvis barnet endrer adferd og ta kontakt med barnehagen
* Møt opp på foreldremøter og foreldresamtaler
* Lytte til barnet og prate med barnet om hverdagen deres
* Invitere barn med hjem
* La barnet være delaktig på sosiale arenaer for å ivareta vennskap og videreutvikle sosial kompetanse
* Vis interesse for ditt barns digitale liv -barn trenger veiledning fra voksne.



**HANDLINGSDEL**

**Del 6 SAMARBEID MELLOM HJEM OG BARNEHAGE**

Foresatte er de viktigste omsorgspersonene i et barns liv. Foresatte er barnas anker i tilværelse, og hvordan foresatte har det påvirker barnas opplevelse av seg selv og sine omgivelser. Når foresatte for eksempel er trygge på at barna har det godt i barnehagen, vil det være positivt for barnas opplevelse av egen barnehagehverdag (2012. *Ressurshefte for foreldre og personale for samarbeid hjem-barnehage*, FUB. Side 13).

«Alt barnehagen gjør, skal ha barnets beste som grunnlag, og et nært samarbeid med hjemmet er viktig for å støtte barnets utvikling. Relasjonen mellom barnehage og hjem må være preget av åpenhet og likeverd. Personalet har ansvar for å samarbeide med alle foresatte på en slik måte at de opplever seg sett, hørt og inkludert. Det er viktig for foresatte at personalet viser interesse for barnet deres og opptrer som tilstedeværende og trygge» (Barns trivsel - voksnes ansvar; Udir).

Foreldreutvalget for barnehager (FUB) utarbeidet i 2012 på oppdrag fra Kunnskapsdepartementet *Ressurshefte for foreldre og personale for samarbeid hjem-barnehage*. I heftet slås det fast at bærebjelken i samarbeidet er dialog. En god dialog preges av tillit og anerkjennende kommunikasjon. Det legges vekt på at foresatte og barnehagepersonalet trenger hverandre for å ivareta barns behov og trivsel. Dette stiller krav til at foresatte får mulighet til reel medvirkning.

***«Barnehagen skal i samarbeid og forståelse med hjemmet ivareta barnets behov for omsorg og lek, og fremme læring og danning som grunnlag for allsidig utvikling.»***

**Samarbeid hjem og barnehage**

|  |  |  |
| --- | --- | --- |
| **HVA** | **HVORDAN** | **HVEM** |
| **Bringe /hente** | * Barn og foresatte blir sett og hørt ved å tiltale barnet ved navn; *God morgen, Siri*. * Daglig kontakt for å bygge gode relasjoner * Skape trygghet slik at voksne tør å snakke om krenkende atferd og/eller mobbing. | Barnehage og hjem |
| **Periodebrev** | * Hyggelige og positive ord * Informasjon om trivsel i barnehagen; hva arbeider barnehagen med som foresatte kan støtte opp om. | Barnehagen |
| **Foreldremøter** | * Fast tema: Trivsel og forebygging. * Drøftingsspørsmål. * To foreldremøter i året. | Barnehage og hjem |
| **Foreldresamtaler** | * Fast tema: Trivsel og sosial utvikling. * Minimum en samtale i året. | Barnehage og hjem |
| **Arrangementer i barnehagen** | * Fokus på inkludering og trivsel. | Barnehage og hjem |
| **Samarbeidsutvalg** | * Gjennomgang av planen *Jeg gleder meg til i morgen!* * Drøfting av refleksjonsspørsmål | Barnehage og hjem |
| **Virksomhetsplan** | * Link til; *Jeg gleder meg til i morgen* står omtalt her | Barnehagen |
| **Overgang barnehage/skole** | * Se egen plan for overgang barnehage/skole | Barnehage og hjem |
| **Invitasjoner** | * Barnehagen skal ikke være en arena hvor invitasjoner, gaver, julekort o.l. deles ut dersom det ikke gjelder hele barnegruppa, eller andre avtalte retningslinjer. Dette for at ikke enkeltbarn skal føle seg ekskludert. Dette gjelder både privatpersoner og lag/foreninger. | Barnehage og hjem |
| **Til refleksjon: bursdager, julekort/-gaver, besøk, overnatting, …** | * Hvordan ville du ha likt om ditt barn aldri blir bedt i bursdag? * Hvordan ville du likt at ditt barn overses/omtales negativt av andre foreldre? * Hvordan ville du likt at ditt barn diskuteres rundt andres middagsbord? * Hvordan ville du likt at ditt barn blir kommentert negativt i garderoben mens andre hører på? * Hvordan ville du likt at ditt barn blir «syndebukk» selv om det ikke er til stede? * Hvordan ville du likt at ditt barn aldri blir bedt med andre hjem? | Hjem |

**Del 7 RUTINER**

Er det mulig å ha en barnehage der mobbing ikke finnes? Er det en idyllisk drøm, noe som bare står der i barnehagens Virksomhetsplan og temaplaner som fine ord? «Det er alltid en risiko for at krenkelser oppstår der mennesker møtes, både store og små, og «skal finne ut av det sammen» (Lund.I og Helgeland.A). Derfor er det viktig å ha fokus på å arbeide systematisk og forebyggende i hverdagen. Samt å ha de ansattes forståelse for sitt ansvar for relasjoner, egne holdninger og verdier høyt i fokus. Vi vil se barn som leker, som har venner og som viser følelser. For å få en kollektiv forståelse av hvordan barnehagene skal forebygge er det laget felles rutiner for de voksne.

På de kommende sidene vil du finne rutiner for vår barnehage. Disse skal tas opp på planleggingsdager med de ansatte, personalemøter, gruppemøter og arbeides systematisk med i det daglige. Samtidig skal rutinene presenteres og drøftes med foresatte, gjennom SU (samarbeidsutvalget for foresatte) på foreldremøter og foreldresamtaler. Alle foresatte og ansatte skal være kjent med våre rutiner.



**Forebygging:**

|  |  |
| --- | --- |
| **Hva gjør vi for å forebygge?** | **Alle voksne:** |
| **Utvikler sosial kompetanse** | * Er veiledende, lyttende og observerende. * Arbeider for at barna har lite aggresjon, balanserer egosentrisk atferd og tilpasser seg de andre; fremmer sine behov, men hører også på andre. * Styrker barnas selvhevdelse, selvkontroll, ansvarlighet, empati og samarbeidsevne. * Har samtaler med alle barn |
| **Skaper god gruppedynamikk** | * Er veiledende, lyttende og observerende. * Styrker barnas kompetanse i sosialt samspill gjennom små og store grupper med ulike opplevelser gjennom lek og aktiviteter. |
| **Utvikler vennskap og lek** | * Skaper gode arenaer for lek i små og store grupper. * Observerer lek og samspill mellom barna. * Gir barna opplevelser som fremmer læring og lek. |
| **Bygger relasjoner** | * Tar ansvar for relasjon * Er varme og grensesettende. * Legger til rette for lek og andre sosiale aktiviteter hver dag. * Er aktive og bevisste som ser og hører alle barn hver dag; slik at barnet merker det og føler seg verdsatt. |
| **Utvikler voksenrollen** | * Er varme og grensesettende. * Er veiledende, lyttende og observerende. * Er gode rollemodeller. * Er trygge på å melde fra om krenkelser og mobbing * Er kjent med egne holdninger |
| **Fokuserer på veiledning og kompetanseheving** | * Deltar i kollegaveiledning. * Deltar i kompetanseheving: Voksenrollen, lek, observasjon og sosial kompetanse. |
| **Arbeider med kvaliteten på observasjoner** | * Arbeider med systematiske og usystematiske observasjoner. * Reflekterer rundt observasjoner, eks. refleksjonsnotat (gjort, lært, lurt) * Igangsetter tiltak der det er nødvendig. * Samarbeider med foresatte. |
| **Bruker pedagogisk verktøy** | * Arbeider kontinuerlig med å styrke egen kunnskap om barnehagens verktøy |

**Avdekking:**

Alle voksne skal:

* Være villige til å se det de ser
* Si noe om det de ser
* Stoppe uakseptabel atferd
* Vise barna gode handlingsalternativ

|  |  |  |
| --- | --- | --- |
| **Hva gjør vi for å avdekke?** | **Når** | **Ansvar** |
| **Observere samspillet i barnegruppa** | Kontinuerlig | Alle voksne |
| **Lytte til det barna forteller** | Kontinuerlig | Alle voksne |
| **Drøfte samspillet i barnegruppa** | På personalmøte | Daglig leder/pedagogisk leder |
| **Foreldresamtaler der det blir snakket om barnets trivsel** | Minimum en gang i året | Pedagogisk leder |
| **Ved krenkende atferd skal pedagogisk leder informeres og situasjonen skal drøftes** | Kontinuerlig | Alle voksne |
| **Informere foresatte dersom deres barn har vært involvert i en spesiell konflikt i løpet av dagen** | Kontinuerlig | Den voksne som har observert konflikten, evt. pedagogisk leder |

**Endret atferd som kan være tegn på at et barn ikke har det bra:**

* barnet vil ikke gå i barnehagen
* barnet begynner å tisse på seg etter å ha vært tørr
* endrer spise- og sovevaner
* blir engstelig og redd
* blir oppfarende og fort sint
* Utvikler dårlig selvbilde/-selvtillit
* nekter å fortelle hva som er galt
* plager yngre barn eller søsken
* blir klengete og søker mer voksenkontakt enn før
* blir veldig stille og «usynlig»

Årsakene til endret atferd bør undersøkes.

**Tiltak:**

Viktig at tiltakene har fokus på:

* Umiddelbare tiltak for å styrke selvfølelsen/-tilliten til den som blir mobbet
* Umiddelbart aktivt og bevisst bygge relasjoner til barna, både barnet/barna som blir mobbet og den/de som mobber
* Mobbing må avlæres. En holdning hos de voksne som viser at slik atferd ikke aksepteres
* Vise den som utfører mobbing og krenkelser alternativ atferd
* Tett voksenoppfølging
* Systematisk observasjon
* Tett samarbeid med foresatte og evt. andre eksterne samarbeidsparter

|  |  |  |
| --- | --- | --- |
| **Hva gjør vi når mobbing skjer?** | **Når** | **Ansvar** |
| **Pedagogisk leder informeres** situasjonen skal dokumenteres skriftlig | Umiddelbart | Alle voksne |
| **Daglig leder/eier varsles** | Umiddelbart | Pedagogisk leder |
| **Samtale med den/de som utsettes** | Umiddelbart | Pedagogisk leder /spesialpedagog |
| **Samtale med den/de** som utfører | Umiddelbart | Pedagogisk leder / spesialpedagog |
| **Varsle foresatte** til de involverte | Umiddelbart | Pedagogisk leder |
| **Gjennomføre samtale med foresatte.** Skriftlig dokumentasjon skal ligge til grunn.  Innhold i samtalen: Informere om aktivitetspliken jfr. Kap. 8 bhg.loven, og presentere aktivitetsplanen | Innen ei uke | Pedagogisk leder/daglig leder/ Spesialpedagog |
| **Utarbeide aktivitetsplan for tiltak. Denne skal inneholde:**  1.følge med  2.Melde fra  3.Undersøke/problembeskrivelse/mål  4.Tiltak og evaluering  (se eks. s. 19) | Umiddelbart | Pedagogisk leder/daglig leder/ Spesialpedagog |
| **Vurdere om en skal kontakte samarbeidsparter** som helsesøster, PPT, barnevern eller Tverrfaglig team. | Ved behov | Pedagogisk leder/daglig leder/ Spesialpedagog |

**Organisering:**

|  |  |  |
| --- | --- | --- |
| **Hva gjør vi med handlingsplanen *Jeg gleder meg til i morgen!*?** | **Når** | **Ansvar** |
| Handlingsplanen inn i Årshjulet og Virksomhetsplanen | Ved hvert nytt år | Daglig leder |
| Tilgjengelig på hjemmeside og i barnehagen -opplyse foresatte om tilgangen til planen | Kontinuerlig | Daglig leder |
| Er et vedlegg i barnehagens HMS system |  | Daglig leder |
| Informere på foreldremøte  - Jfr. Forebyggende arbeid i hjemmet | En gang pr. år | Daglig leder |
| Ansatte settes inn i, og arbeider **med** planen | Til enhver tid på personalmøtet og gruppemøter | Pedagogisk leder |
| Informere vikarer | Nye vikarer starter | Daglig leder/ pedagogisk leder |

***«Ingen ville vel ønske å leve uten venner, selv om han hadde alle andre goder» (Aristoteles)***

[](https://www.bing.com/images/search?view=detailV2&ccid=RUJ0Vg2m&id=22840BC461CCD5827AEE3F4544C9250558A594F3&thid=OIP.RUJ0Vg2mV9ADD5xG5SSjwQEsDI&q=sm%c3%a5+barn+holder+hverandre+i+hendene&simid=607988644283353290&selectedIndex=6)

**Aktivitetsplan jfr. Kap. 8 barnehageloven**

**Psykososialt barnehagemiljø -eksempel**

|  |  |  |  |
| --- | --- | --- | --- |
| **Hva skal gjøres** | **Tiltak** | **Dato** | **Ansvarlig** |
| **1.Følge med** | Eks. Jevnlig observasjon av barn i ulike situasjoner. Ta opp på gruppemøter. Personalet må informere og reflektere sammen. Jevnlige barnesamtaler og kontakt med barnas hjem. |  |  |
| **2.Melde fra** | Eks. til foreldre, annet personale, barn.  Til styrer, til evnt. eier |  |  |
| **3.Undersøke** |  |  |  |
| **Problembeskrivelse** | Eks. gutt holdes utenfor lek |  |  |
| **Mål** | Hovedmål: «Gutten skal føle seg inkludert og få være med i lek»  Delmål: |  |  |
| **4.tiltak og evaluering** | **Systemnivå**: Jobbe med sosial kompetanse, lage lekegrupper og lekevenner, små grupper på tur, i frilek inne og ute, tema om vennskap  **Individnivå:** Tett oppfølging, kartlegge og observere i alle situasjoner. Både den/de som utsettes og den/de som utfører.  **Organisering og fysisk miljø**: Overganger, måltid, samlinger, lek.  **Dialog med barnas hjem** |  |  |

**LITTERATURLISTE KILDER**

* **Barnehageloven. (**2005). *Lov om barnehager(barnehageloven)av januar 2006.* *Hentet fra* [*https://lovdata.no/dokument/NL/lov/2005-06-17-64*](https://lovdata.no/dokument/NL/lov/2005-06-17-64) *-revidert utgave 01.01.2021*
* **Forskrift om miljørettet helsevern i barnehager og skoler m.v av januar 1996.** Hentet fra <https://lovdata.no/dokument/SF/forskrift/1995-12-01-928>
* **FNs barnekonvensjon**. (1989). *FNs konvensjon om barnets rettigheter av januar 1991*. Hentet fra <https://www.regjeringen.no/globalassets/upload/kilde/bfd/bro/2004/0004/ddd/pdfv/178931-fns_barnekonvensjon.pdf>
* **Arbeidstilsynet.** *Årsaker og konsekvenser av mobbing*. Hentet fra: <http://www.arbeidstilsynet.no/artikkel.html?tid=206982#Senvirkninger>
* **Barne- og familiedepartementet** (2002) *Mobbing i barnehagen. Et hefte for deg som jobber i barnehagen*
* **Handlingsplan mot mobbing i barnehagene i Mandal** (2013)
* **Helgesen, M.B.** (2014) *Mobbing i barnehagen. Et sosialt fenomen.* Oslo: Universitetsforlaget
* **Kunnskapsdepartementet** (2013) *Lov om barnehager*
* **Kunnskapsdepartementet** (2011) *Rammeplan for barnehagens innhold og oppgaver*
* **Roland, Pål og Størksen, Ingunn** (2014) *Tidlig innsats og håndtering av utfordrende atferd.* Være sammen AS & IdeHospital AS
* **Roland, Pål, Størksen, Ingunn og Omdal, Heidi** (2014) *Den autoritative voksenstilen og relasjonsarbeid i barnehagen.* Være sammen AS og IdeHospital AS
* **Utdanningsdirektoratet** (2012) *Barns trivsel – voksnes ansvar, forebyggende arbeid mot mobbing starter i barnehagen, veileder*

- See more at: http://barnehage.no/forskning/2014/12/det-sma-barn-frykter-aller-mest-er-a-bli-utestengt-fra-leken/#sthash.ty0YviXg.dpuf

**Anbefalt litteratur**

• **Bae, Berit** *Det interessante i det alminnelige*

• **Helgesen, Mai Brit**, red. (2015): *Mobbing i barnehagen*

• **Høiby Helle og Trolle Anja** *Stopp ertingen – arbeid med inkluderende miljøer i barnehage*

• **Kvello, Øyvind** *Vennskap som beskyttelses- og risikofaktor. Artikkel om vennskap.*

• **Lamer, Kari.** (1997) *Om å fremme barns sosiale kompetanse. Teoriboka.* Oslo:Gyldendal

• **Langslet, G.J** (2012) LØFT på sitt beste*. Hvordan bli en kunstner i faget.* Oslo: Gyldendal Akademisk.

• **Lund, Ingrid** (2014): *De er jo bare barn – om barnehagebarn og mobbing*

• **Nordahl, Thomas** (2012): *Kvalitet i barnehager vurdert ut fra resultater fra spørreundersøkelsene, kap. 6 i «Barnehagen som læringsmiljø og danningsarena». En artikkelsamling om forsknings- og utviklingsarbeid i 17 barnehager i Hedmark*

• **Pape, Kari** *Fra ord til handling – fra handling til ord*

• **Pettersen, Reidar** *Mobbing i barnehagen*

• **Raundalen M. og Schultz, J.H.** (2011) *Barn av virkeligheten, Læring for Livet.* Oslo: Universitetsforlaget

• **Ruud, Anne Kirsti** *Hvorfor spurte ingen meg?*

**LITTERATURLISTE FOR BARN**

|  |  |  |  |  |  |
| --- | --- | --- | --- | --- | --- |
| |  | | --- | | Ann Hilde Bolstad og Fritz Nilsen:  Twin Otto: Venner igjen? (2011)  **Twin Ottto: Ikke bra nok?** (2010)  **Twin Otto: Reddhare, jeg også?** (2011)  Flere bøker i serien… | |  | |  | | --- | | Kaia, Bendik og Trond Brænne og Per Dybvig:  **Venner** (2007)  **Uvenner** (2008)  **Fremmed** (2010)  Redd (2013) | |  |
| |  | | --- | | Camilla Otterlei og Jill Moursund:  **Kunsten å møte en bjørn** (2015) | | http://www.bokkilden.no/SamboWeb/servlet/VisBildeServlet?produktId=11031121&width=500 | |  | | --- | | Kaja og Per Beckman:  **Lisen får ikke sove** (2012) | |  |
| |  | | --- | | Claire Alexander:  **Sara og Bølla** (2008) | |  | |  | | --- | | Kari Grossmann:  **Malvin og Ella (**2012)+ Flere bøker i serien… | |  |
| |  | | --- | | Gemma Merino:  **Krokodillen som ikke likte vann** (2015) | |  | |  | | --- | | John-Magnus Etnan:  **Frosken Pinkolott** (2015) | |  |
| |  | | --- | | Ingrid Lund og Ane Tollerød Fosse:  **Mattias er alene** (2014) | |  | |  | | --- | | Lene Ask:  **Jo får en venn** (2014)  Flere bøker i serien… | |  |
| |  | | --- | | Johanna Thydell:  **Det er en gris i barnehagen** (2013) | |  | |  | | --- | | Linda Holmer:  **En dårlig dag å være en** (2005) | |  |
| |  | | --- | | Marie-Agnes Gaudrat:  **Tilgivelse** (2014) | |  | |  | | --- | | Paul Leer Salvesen:  **Fy Fabian** (2001) | |  |

|  |  |  |  |  |  |
| --- | --- | --- | --- | --- | --- |
| |  | | --- | | Polly Dunbar:  **Hector blir glad igjen** (2009)  **Tilly bestevenn (**2009)  Flere bøker i serien… | |  | |  | | --- | | Tor Åge Bringsværd: **Karsten liker å danse** (2001)  Flere bøker i serien… | |  |
| |  | | --- | | Tor Åge Bringsværd:  **Ruffen – sjøormen som ikke kunne svømme** (2012)  Flere bøker i serien. | |  | |  | | --- | | Lisa Aisato:  **Odd er et egg** (2010) | |  |